በንግዱ ዘርፍ የእትእ እቅድ የሶስት ተኩል ዓመታት አፈጻአቶ አበረታች ነው፤ አቶ  ከበደ ጫኔ
አዲስ አበባ፤ መጋበት 28/2006 (ዋኢማ) – ባለፉት ሶስት ተኩል ዓመታት ጸም አበረታች ነው፤ ዘመን የመጀመሪያ ሶስት ተኩል ዓመታት በንግድ ዘርፍ ለመፈጸም በእድገትና ትራንስፎርሜሽን እቅድ (እድእ) ተይዞ የነበረው እቅድ አፈጻጸም አበረታች መሆኑን የኢፌዴሪ ንግድ ሚኒስቴር ገለጸ።ሚኒስትሩ አቶ ከበደ ጫኔ በተለይ ከዋልታ ጋር ባደረጉት ቃለምልልስ እንዳስታወቁት እስካሁን ያለው የዘርፉ የእድገትና ትራንስፎርሜሽን እቅድ አጠቃላይ አፈጻጸም የተገመገመ መሆኑን ጠቁመው በእቅድ ዘመን ማጠቀለያ ሙሉ በሙሉ ካልሆነ ደግሞ ከ80 በመቶ በላይ አፈጻጸም እንደሚኖር ተናግረዋል።ባለፉት ሶስት ተኩል ዓመታት በአገሪቱ በኪራይ ሰብሳቢነትና በብልሹ አሰራር ተተብትቦ የነበረውን የንግዱን ዘርፍ  ቀልጣፋና ዘመናዊ  ለማድረግ የተደረገው ጥረት ቀላል የማይባል ውጤት መምጣቱንም ሚኒስትሩ ገልጸዋል።በቀደሙት ስርዓታት በአገሪቱ የንግድ ዘርፍ ሰፍኖ የነበረውን  የኪራይ ሰብሳቢነት አስተሳሰብ  በማስወገድ የልማታዊ አስተሳሰብ ልዕልናን ለማረጋገጥ የተደረገው ያለሰለሰ ትግል ውጤት ያስመዘገበ ቢሆንም አሁንም ገና ቀላል የማይባል ጥረት እንደሚያስፈልግ ሚኒስትሩ ተናግረዋል።የንግድ ሚኒሰቴር የአሰራር ግልጽነትንና ተጠያቂነትን የሚያሰፍኑ የተለያዩ  የህግ ማእቀፎች በማውጣትና ተግባራዊ በማድረግ የኪራይ ሰብሳቢነት አስተሳሰብን በመቀነስና መንገዶቹን በመዘርጋት ረገድ  ከፍተኛ እመርታ ታይቷል ብለዋል።ሚኒስትሩ አያይዘውም ለደንበኞች የሚሰጥን አገልግሎት ዘመናዊ፣ ፍትሃዊና ቀልጣፋ ለማድረግ በኢንፎርሜሽን ቴክኖሎጂ በመታገዝ ክልሎችንና ፌዴራልን እንደዚሁም ንግድ ሚኒስቴርንና ባለድርሻ ተቋማትን በመረብ ለማስተሳሰር የተጀመረው ስራ ሙሉ በሙሉ ሲጠናቀቅ አገልግሎት አሰጣጡን እንደሚያቀላጥፈው ገልጸዋል። በንግድ ዘርፍ የተሰማሩ ዜጎች  በአዲስ መልክ እንዲመዘገቡ በመደረጉ ሕገወጥ ንግድን ለመቀነስና አገሪቱ ከዘርፉ ማግኘት ያለባትብ ገቢ ለማሳደግ መቻሉን የጠቆሙት አቶ ከበደ  ብልሹ አሰራርን አስወግዶ  ግልጽና ቀልጣፋ አገልግሎት ለመስጠት የሚያግዙ የተለያዩ የሕግ ማዕቀፎች ወጥተው ስራ ላይ መዋላቸውንም ተናግረዋል።እንደ ሚኒስትሩ ገለጻ የሸማቾች፣  የቆዳና ሌጦ አዋጆች በመውጣታቸውና በመተግበራቸው የምርትን ጥራት ለማረጋገጥ አግዘዋል ያገዙ ሲሆን ከውጭ የሚገቡትንም ሆነ ወደ ውጭ  የሚላኩትን ምርቶች  ደህንነት የሚረጋገጥበት ስርዓት መፈጠሩንም  አቶ ከበደ ገልጸዋል።አቶ ከበደ አያይዘውም አገሪቱ በቀጣይ አፈጻጸም የወጪ ንግድ ገቢን ለማሳደግ በሚያስችል ሁኔታ ላይ እንደሚትገኝ ገልጸው ከስኳር ምርት በየዓመቱ ከ1 ቢሊዮን ዶላር በላይ የውጭ ምንዛሪ ይገኛል የሚል ግምት መኖሩንም ተናግረዋል።